Narodna skupština
20071226

Moram da vam kažem, sada ili nikada, treći, pretpostavljam poslednji put imate priliku da SRS pokuša da shvati vaše namere kao dobronamerne, kao državotvorne, kao namere aktuelne vlasti koja želi da sačuva Kosovo i Metohiju i ovog puta, uz obrazloženja koja ću od vas zatražiti, mi smo spremni da vam pružimo šansu da ovom rezolucijom pokažemo građanima Srbije šta mi to, u stvari, na Kosovu i Metohiji želimo. Meni je govor predsednika Republike ličio na uspavanku, na anesteziju pred amputaciju. Nije tako lako i nije tačno da Kosovo i Metohija nije nezavisno, do sada smo se za to izborili. Molim vas, pripremite nas za nezavisnost Kosova i Metohije, proglašenu od strane Albanaca i prihvaćenu od strane vaših prijatelja. Molim vas, i vas i predsednika Vlade, nemojte nam ovde govoriti o zapadnim silama, nemojte nam govoriti o Americi, govorite nam o EU.